अन्य जिलों से आए शिक्षकों का स्थायीकरण किया जाए
डूंगरपुर। राजस्थानशिक्षक एवं पंचायतीराज कर्मचारी संघ ने मंगलवार को प्रारंभिक जिला शिक्षा अधिकारी को ज्ञापन सौंपकर शिक्षक समस्याओं से अवगत कराया। जिला महामंत्री प्रहलाद सिंह चौहान ने बताया कि वर्ष 2012 में नियुक्त शिक्षकों के स्थायीकरण की प्रक्रिया अभी तक नहीं हुई है।
ऐसे में वे शिक्षक जो अन्य जिलों में नियुक्त थे वे राज्य सरकार की विभागीय कार्रवाई द्वारा डूंगरपुर जिले में स्थानांतरित होकर आए है। ऐसे में उनका सेवाकाल दो वर्ष या दो वर्ष से अधिक अन्य जिलों में रहा है इनका स्थायीकरण की प्रक्रिया कौन करेंगा और इस प्रक्रिया को लेकर शिक्षक असामंजस्य में है। शिक्षक जो अन्य जिलों से यहां पर गए है उनकी सेवा पुस्तिका और सेवा सर्विस रिकॉर्ड फाइल भी ब्लॉक कार्यालय प्राप्त हो चुकी है। ऐसे में स्थायीकरण की प्रक्रिया को किसके द्वारा पूरी होगी। किन-किन दस्तावेज की आवश्यकता होगी। इस संबंधित गाइडलाइन भी नहीं है। मिड-डे-मील और कुक कम हेल्पर को होली पूर्व बकाया भुगतान दिलावे। पांचवीं बोर्ड परीक्षा आवेदन पत्र, परीक्षा केंद्र संबंधित समस्त जानकारियां का परिपत्र आदेश ब्लॉक शिक्षा अधिकारी को जारी करने का आदेश देवे।
hin_Deva hin_Deva hin_Deva